Document ID: 32009R0777

KOMISIJAS REGULA (EK) Nr. 777/2009
(2009. gada 26. augusts),
ar kuru groza Regulu (EK) Nr. 575/2009, ar ko nosaka piešķiramā daudzuma ierobežojuma koeficientu, kas piemērojams, izdodot eksporta licences, ar ko noraida eksporta licenču pieteikumus un pārtrauc ārpuskvotas cukura eksporta licenču pieteikumu pieņemšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 7.e pantu saistībā ar 9. panta 1. punktu,
tā kā:
(1)
Saskaņā ar Regulas (EK) Nr. 1234/2007 61. panta pirmās daļas d) apakšpunktu tirdzniecības gadā saražoto cukura vai izoglikozes daudzumu, kas pārsniedz minētās regulas 56. pantā paredzēto kvotu, var eksportēt tikai tad, ja ir ievērots noteiktais kvantitatīvais ierobežojums.
(2)
Komisijas 2008. gada 19. septembra Regulā (EK) Nr. 924/2008, ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2008./2009. tirdzniecības gada beigām (3), ir noteikts, ka kvantitatīvais ierobežojums ir 650 000 tonnu.
(3)
Eksporta licenču pieteikumos norādītais cukura daudzums pārsniedz minēto kvantitatīvo ierobežojumu. Tāpēc ar Komisijas Regulu (EK) Nr. 575/2009 (4) tika apturēta ārpuskvotas cukura eksporta licenču pieteikumu pieņemšana par periodu no 2009. gada 6. jūlija līdz 2009. gada 30. septembrim.
(4)
Ar Komisijas Regulu (EK) Nr. 776/2009 (5) izdarot grozījumus Regulā (EK) Nr. 924/2008, ārpuskvotas cukura eksporta kvantitatīvais ierobežojums attiecībā uz 2008./2009. tirdzniecības gadu tika palielināts par 300 000 tonnu.
(5)
Ņemot vērā, ka kvantitatīvais ierobežojums attiecībā uz 2008./2009. tirdzniecības gadu ir palielinājies, būtu jāatsāk pieteikumu pieņemšana.
(6)
Tādēļ attiecīgi jāgroza Regula (EK) Nr. 575/2009.
(7)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Svītro Regulas (EK) Nr. 575/2009 1. panta 3. punktu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 26. augusts

Labels: 17
19
7
3
6